**Két éves a BOOKR Kids – 170 ingyenes mesével ünnepel a díjnyertes magyar startup**

**Mind a 170 interaktív mese ingyenesen tölthető le a BOOKR Kids Mesetárában ezen a hétvégén. A fiatal cég kétéves születésnapját és a héten megjelent új alkalmazását ünnepli ezzel a meglepetéssel.**

A BOOKR Kids új lehetőséget nyújt a digitális világban felnövő gyerekek számára, célja, hogy az okostelefon és a tablet használata mellett az irodalom is életük természetes részévé váljon.

Mesetárában immár 170 olyan klasszikus és modern történet található, amelyek különleges keverékei a digitális könyveknek és képességfejlesztő játékoknak. A történeteket ráadásul ismert színészek hangjai keltik életre, így azok hangoskönyvként is élvezhetőek.

A BOOKR Kids alkalmazás megújult verziója a 24. Budapesti Nemzetközi Könyvfesztivál alatt kerül bemutatásra - ez alkalomból a fiatal csapat meglepetéssel is készül: a könyvfesztivál hétvégéjén, április 20. és 23. között, csütörtök reggeltől vasárnap éjjelig ingyenesen élvezhető a Mesetár mind a 170 meséje!

A Könyvfesztiválon a BOOKR Kids egyébként önálló standdal is jelen lesz, ahol mesetabletekkel, játékokkal, augmentált valóság megoldással és programokkal várják az érdeklődőket.

Fedezze fel gyermekeivel játékos formában az olyan klasszikusokat, mint a *János vitéz*, *A két lotti* vagy a *Kincskereső Kisködmön*, valamint ismerje meg az olyan kortárs műveket is, mint *Tóth Krisztina vagy Lackfi János meséi*, vagy a hatalmas népszerűségnek örvendő *Terka sorozatot.*

A BOOKR Kids Mesetár ingyenesen letölthető az App Store-ból és a Google Play áruházakból, az ingyenes hétvége után pedig egy-, három-. és féléves előfizetésekkel érhető el.

Töltse le az alkalmazást!

App Store:<https://goo.gl/nLz9fd>

Google Play:<https://goo.gl/kaaCNd>

További részletek: [www.bookrkids.hu](http://www.bookrkids.hu) ; <https://www.facebook.com/bookrkids/>